Fleurs du Mal

"Fleurs du Mal" (בעברית: "פרחי הרע") הוא שיר שהוקלט על ידי הזמרת-יוצרת הבריטית שרה ברייטמן, מתוך אלבום האולפן התשיעי שלה, Symphony. השיר יצא לאור ב-28 בינואר 2008, על ידי חברת התקליטים מנהטן רקורדס, ביחד עם שאר שירי האלבום. הוא נכתב על ידי ברייטמן, פרנק פיטרסון, תומאס שוורץ, מתיאס מייסנר, מרטין הימלסבאך, קלאוס הירשבורגר והופק על ידי פיטרסון גם כן. מבחינה לירית, הוא עוסק באהבה ובהרס עצמי שמגיע בעקבות התפרקות מערכת יחסים שחדלה מלהמשיך. אף על פי שלא הופץ כסינגל זכה השיר להצלחה בינלאומית. מוזיקאים ולהקות כדוגמת גרגוריאן, ברוס אנדרסון (אנ'), אסתיבליס רוחאס (ספ') וידיד אוריאס, הקליטו אותו בגרסאות משלהם. האחרונה מבין השלוש צילמה לו וידאו קליפ רשמי שהועלה לערוץ היוטיוב שלה ב-22 באוקטובר 2018. בשנת 2008 הוציאה ברייטמן את אלבום האולפן התשיעי שלה, Symphony, שהוקלט בגרמניה וכללה את כל השירים החדשים שנכתבו עבורו. הוא נוצרה ביחד עם המפיק הוותיק של ברייטמן, פרנק פיטרסון. הסגנון בו נע בין בלדות כמו "Symphony",‏ "Fleurs du Mal" ושירי רוק כדוגמת "I Will Be with You (Where the Lost Ones Go)", שהוקלט ביחד עם הזמר כריס תומפסון, מתוך פסקול הסרט "פוקימון: עלייתו של דארקראי". מעבר לכך, "Fleurs du Mal" כולל שלוש סוגות מוזיקליות: קלאסי, פופ אופראי ורוק. את השיר מקדים קטע הכלי "Gothica" שנכתב בידי פיטרסון וקרסטן היוזמן. אורכו של קטע הכלי הוא דקה ועשרים שניות והוא כולל מוזיקת מתח שפותחת את האלבום בצליל המאפיין אותו. בחלק קצר מתוך הקטע ניתן לשמוע קולות של מקהלה ורעמים. לאחר שהקטע מסתיים, משתלבת המוזיקה של "Fleurs du Mal" וברייטמן מתחילה לשיר בקול אופרה גבוה. כלפי "Fleurs du Mal" הופנו ביקורות חיוביות ברחבי העולם, מטעם מבקרי המוזיקה. באתר המוזיקה All About Jazz כתבו: "התו הראשון בו שומעים את ברייטמן הוא "Fleurs du Mal", שמגיע אחרי ההקדמה התזמורתית – "Gothica". ברייטמן מצליחה להפיק צליל כמעט בלתי אפשרי, צליל מוזיקלי טהור שנראה יותר אלוהי מאשר אנושי. אין צורך קטן במקהלת הרקע, כיוון שקול כה חזק כלל אינו זקוק לגיבוי". ב-Sputnikmusic סקרו את "Gothica" ו-"Fleurs du Mal" כאחד וקבעו: "קטע הכלי "Gothica" מתחיל את האלבום בנימה מצמררת, גותית ואפלה, עם כלי מיתר, מקהלות, סינת'ים וצ'מבלו לפני שהוא מוביל את המאזין לרצועה הבאה, "Fleurs du Mal". על אף שמו ("Fleurs du Mal" בצרפתית), השיר הזה נותן את הטון בצורה מושלמת. הוא כולל מילים על אהבה אבודה ומקהלות אפיות וזאת, בנוסף לקולה של ברייטמן, שמצליח להגיע לתווים שגורמים לדיאמנדה גאלאס לרעוד מקנאה; זו הדרך לקבוע את הנושא לאלבום קלאסי בעל גוון גותי". תום יורק מ-AllMusic סקר את השיר והצהיר: "הסאונד המגניב והלופים הסינת'יים של פיטרסון וקרסטן היוזמן ב-"Gothika" הצליחו להביא את השילוב המנצח של גיטרות חשמליות והתזמורת הסימפונית של לונדון ב-"Fleurs du Mal". הוא מלא בטקסטורות סוחפות שבהן קלרינט בודד סוחף פנימה את המאזין לפני כלי הנשיפה בבית השלישי; לאורך השיר, ישנה מקהלה המעצימה את הפזמון כמו רעם". ב-The Critical Cynic כתבו כי: "השיר Fleurs du Mal", מושפע משירים של להקות כמו נייטוויש, ויד'ין טמפטיישן או לקונה קויל, וניכר שזה בגלל מעריציה של ברייטמן, מבקשים ממנה לנסות את הסגנון הזה. מעבר לכך, זה היה צעד טוב". במרוצת השנים, כללה ברייטמן את "Fleurs du Mal" במספר אלבומים ומהדורות שהוציאה. ראשית, נכלל באלבום האולפן התשיעי שלה, Symphony. במהדורתו הבינלאומית של האלבום, נכלל בגרסת "Fleurs du Mal (Reprise)"; היא קצרה בשתי דקות מזו המקורית. ב-10 במרץ 2009, יצא אלבום ההופעה הרביעי שלה, Symphony: Live in Vienna, בו נכלל השיר בגרסה ארוכה במקצת מזו המקורית; הוא נכלל באלבום וידאו נלווה שהופץ באותה העת. במרץ 2014 הוציאה ברייטמן את אלבום האוסף השביעי שלה, Voce – Sarah Brightman Beautiful Songs, בו נכלל השיר. האלבום הופץ על ידי חברת התקליטים יוניברסל מיוזיק גרופ ביפן בלבד. ברייטמן הופיעה עם "Fleurs du Mal" לראשונה במהלך סיבוב ההופעות העולמי הרביעי שלה, "The Symphony World Tour", שהחל בינואר 2008 והסתיים באפריל 2009. "Gothica" ו-"Fleurs du Mal" בוצעו כמחרוזת לאחר שקטע הכלי "Sanvean" הושמע בכל הופעה. בהמשך לכך, ביצעה את השיר בהופעה חיה שהתקיימה בחסות ZDF. לקראת סוף אותו סיבוב הופעות, קיימה ברייטמן הופעה חד-פעמים בקתדרלת סטפנוס הקדוש, וינה שצולם בווידאו והופץ ברחבי העולם. במסגרת אותה ההופעה, ביצעה את "Fleurs du Mal" לאחר "Pie Jesu" (הלקוח מ-Requiem). את השניים ביצעה כשהיא לובשת שמלה אדומה המזכירה את זו שבעטיפתו של Symphony. באוקטובר 2009 יצאה ברייטמן לסיבוב ההופעות הקצר, "Sarah Brightman in Concert", שאירע באמריקה הלטינית בלבד. היא ביצעה את "Gothica" ו-"Fleurs du Mal" כמחרוזת שפתחה כל אחת מ-14 ההופעות שאירעו במסגרת הסיבוב (לאחר שקטע הכלי "Sanvean" הושמע). ביוני 2013 יצאה לסיבוב ההופעות העולמי החמישי שלה, "Dreamchaser World Tour". בהופעות שהתקיימו בסוף 2014 ביצעה את אותה המחרוזת גם כן. את סיבוב ההופעות העולמי השביעי שלה, "Hymn: Sarah Brightman in Concert", שאירע בין 2018–2021 פתחה ברייטמן עם "Gothica" ו-"Fleurs du Mal" בכל אחת מההופעות שהתקיימו במסגרתו. בין היתר, ביצעה ברייטמן את השיר במהלך תוכנית הטלוויזיה, Fashion on Ice, במסגרתה לבשה שמלה בצבע שחור, כשרקדנים על הקרח מחליקים מסביבה. סרטון השיר "Fleurs du Mal" באתר יוטיוב שרה ברייטמן, פרנק פיטרסון, תומאס שוורץ, מתיאס מייסנר, מרטין הימלסבאך, קלאוס הירשבורגר Symphony, 2008-01-01, נבדק ב-2022-02-05 Fleurs Du Mal – Sarah Brightman Gregorian - Fleurs du Mal, נבדק ב-2022-02-05 Fleur du mal, נבדק ב-2022-02-05 Fleurs du mal - Yedid Urias - cover sarah brightman, נבדק ב-2022-02-05 Symphony by Sarah Brightman, Genius (באנגלית) Pokémon: The Rise of Darkrai (2007) - IMDb, נבדק ב-2022-02-05 Sarah Brightman - I Will Be With You (Where The Lost Ones Go) (Movie Version), Discogs (באנגלית) Gothica, נבדק ב-2022-02-05 Fleurs Du Mal, נבדק ב-2022-02-05 All About Jazz, Sarah Brightman: Symphony album review @ All About Jazz, All About Jazz (באנגלית) Sarah Brightman - Symphony (album review) | Sputnikmusic, www.sputnikmusic.com Symphony - Sarah Brightman | Songs, Reviews, Credits | AllMusic (באנגלית), נבדק ב-2022-02-05 Sarah Brightman’s “Symphony”, The Critical Cynic, ‏2008-12-01 (באנגלית) Sarah Brightman - Symphony, Discogs (באנגלית) Sarah Brightman - Symphony Live In Vienna, Discogs (באנגלית) Sarah Brightman - Symphony Live In Vienna (באנגלית), נבדק ב-2022-02-06 Sarah Brightman - Voce ~ Beautiful Songs, Discogs (באנגלית) Sarah Brightman Brings Symphony Tour to Korea, koreatimes, ‏2009-02-03 (באנגלית) sarah brightman, fleurs du mal (live presentation), נבדק ב-2022-02-06 Sarah Brightman - Pie Jesu (Live in Vienna), נבדק ב-2022-02-06 Sarah Brightman - Fleurs du Mal (Live in Vienna), נבדק ב-2022-02-06 Brightman clausurará festival en Chihuahua, Quién, ‏2009-08-28 (בספרדית) Sarah Brightman Tour Statistics: Dreamchaser World Tour | setlist.fm, www.setlist.fm Concert review: All things Brightman are beautiful, but not triumphant, Victoria Times Colonist (באנגלית) Concert review: Sarah Brightman at the Bell Centre; September 17, 2013 | Montreal Gazette, web.archive.org, ‏2014-03-08 NorthWest Music Scene Staff, Sarah Brightman bringing HYMN Tour to Paramount Theatre in March, NorthWest Music Scene, ‏2018-09-20 (באנגלית אמריקאית) Cantora Sarah Brightman vem a Brasília em novembro, Metrópoles, ‏2018-08-06 (ב־Brazilian Portuguese) Sarah Brightman Fleurs du Mal Fashion On Ice in, נבדק ב-2022-02-06